pythainlp/thai-wiki-dataset-v4 huggingface dataset:
เจดอน แซนโช

เจดอน มาลิก แซนโช (เกิด 25 มีนาคม ค.ศ. 2000) เป็นนักฟุตบอลชาวอังกฤษ เล่นในตำแหน่งปีกให้แก่แอสตัน วิลลา
ชีวิตช่วงต้น.
แซนโชเกิดที่แคมเบอร์เวลล์ เกรตเตอร์ลอนดอน จากพ่อแม่ที่มาจากประเทศตรินิแดดและโตเบโก เขาเติบโตที่เคนนิงตัน ลอนดอนใต้ เขากลายเป็นเพื่อนกับรีสส์ เนลสัน เพื่อนนักฟุตบอลผู้ทะเยอทะยานที่อาศัยอยู่ในบริเวณใกล้เคียง หลังทั้งสองเล่นในการแข่งขันระดับเยาวชนด้วยกัน หลังโตขึ้น เขาเป็นแฟนของทีมเชลซี และมีรอนัลดีนโย กับแฟรงก์ แลมพาร์ดเป็นไอดอล
เกียรติประวัติ.
โบรุสซีอาดอร์ทมุนท์
แมนเชสเตอร์ยูไนเต็ด
เชลซี
ทีมชาติอังกฤษ
พระเจ้าราชวรวงศ์เธอ กรมหมื่นอมรมนตรี

พระเจ้าราชวรวงศ์เธอ กรมหมื่นอมรมนตรี พระนามเดิม พระองค์เจ้าปาน (พ.ศ. 2337 — 3 มิถุนายน พ.ศ. 2412) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดวน่วม
พระประวัติ.
พระเจ้าราชวรวงศ์เธอ กรมหมื่นอมรมนตรี ประสูติเมื่อพ.ศ. 2337 มีพระเชษฐา พระอนุชา และพระขนิษฐภคินีร่วมเจ้าจอมมารดาคือ พระเจ้าราชวรวงศ์เธอ กรมขุนธิเบศร์บวร พระเจ้าราชวรวงศ์เธอ พระองค์เจ้าเสือ และพระเจ้าราชวรวงศ์เธอ พระองค์เจ้ามณฑา
กรมหมื่นอมรมนตรี ทรงออกวังในสมัยรัชกาลที่ 2 สมเด็จพระบวรราชเจ้ามหาเสนานุรักษ์ทรงสร้างวังพระราชทาน คือ วังริมพระนิเวศน์เดิม ที่ 1 ซึ่งทรงแบ่งที่ด้านใต้ในเขตพระนิเวศน์เดิมสร้างวังพระราชทาน เสด็จอยู่มาจนสิ้นพระชนม์ หม่อมเจ้าในกรมประทับอยู่ต่อมา จนกระทั่งในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัวพระราชทานเป็นที่กรมทหารเรือพร้อมกับพระนิเวศน์เดิม
ในรัชกาลที่ 3 พระบาทสมเด็จพระนั่งเกล้าเจ้าอยู่หัวทรงสถาปนาเป็น "กรมหมื่นอมรมนตรี" พ.ศ.2402 พระบาทสมเด็จพระจอมเกล้าเจ้าอยู่หัว เสด็จประพาสหัวเมืองฝ่ายทะเลตะวันตก กรมหมื่นอมรมนตรี โดยเสด็จด้วยและทรงนิพนธ์ "นิราศปักษ์ใต้" พรรณนาการเดินทางตามเสด็จในคราวนั้น2
กรมหมื่นอมรมนตรี สิ้นพระชนม์ในรัชกาลที่ 5 เมื่อวันที่ 3 มิถุนายน พ.ศ. 2412 พระชันษา 76 ปี พระราชทานเพลิงพระศพ วันที่ 5 กรกฎาคม พ.ศ. 2412
มีพระโอรสธิดา 7 องค์ ไม่มีนามสกุลพระราชทาน
อี ว็อน-แจ

อี ว็อน-แจ (24 กุมภาพันธ์ ค.ศ. 1986 —) เป็นนักฟุตบอลชาวเกาหลีใต้ เล่นตำแหน่งกองหลัง
สโมสรอาชีพ.
นครราชสีมา.
ในวันที่ 6 กุมภาพันธ์ ค.ศ. 2018 อี ว็อน-แจ ได้เปิดตัวกับนครราชสีมา มาสด้า อย่างเป็นทางการ
ในวันที่ 31 มีนาคม ค.ศ. 2018 เกมไทยลีกนัดที่นครราชสีมาบุกไปชนะชัยนาท ฮอร์นบิล ที่เขาพลองสเตเดียม 2—1 ว็อน-แจไปทำฟาล์วฟลอร็องต์ ซีนามา ปงโกลล์ ร่วงล้มในกรอบเขตโทษช่วงทดเวลาท้ายเกม ทำให้นครราชสีมาเสี่ยงต่อการเสียจุดโทษ อย่างไรก็ตาม ผู้ตัดสินได้ขอดูวีเออาร์และพบว่าปงโกลล์เป็นฝ่ายทำฟาล์วก่อน ทำให้นครราชสีมาไม่ต้องเสียจุดโทษ ท้ายที่สุด ผู้ตัดสินจึงให้ใบเหลืองแก่ปงโกลล์ และให้ใบแดงแก่ว็อน-แจ
ต่อมาในวันที่ 30 มิถุนายน ค.ศ. 2018 ว็อน-แจทำประตูแรกในลีกในนัดที่นครราชสีมาบุกไปเสมอสุโขทัยที่สนามทุ่งทะเลหลวง 1–1
วีอาร์แชต

วีอาร์แชต  คือวิดีโอเกมจำลองความจริงเสมือนแบบเล่นหลายคนที่เล่นได้ฟรี พัฒนาโดย Graham Gaylor และ Jesse Joudrey ในวีอาแชทผู้เล่นสามารถสร้างตัวละครเป็นของตัวเองและพูดคุยกับผู้คนภายในเกม เกมดังกล่าวเปิดบน ไมโครซอฟท์ วินโดวส์ ผ่านทาง Steam ในวันที่ 1 กุมภาพันธ์ พ.ศ. 2560 ตัวเกมยังรองรับการเล่นด้วย Oculus Rift, HTC Vive และ Windows Mixed Reality headsets อีกด้วย
เกมการเล่น.
เกมการเล่นของวีอาแชทมีรูปแบบคล้ายกับเกม Second Life และ Habbo Hotel
พระเจ้าราชวรวงศ์เธอ กรมหมื่นอมเรศรัศมี

พระเจ้าราชวรวงศ์เธอ กรมหมื่นอมเรศรัศมี พระนามเดิม (22 มกราคม พ.ศ. 2346 — พ.ศ. 2423) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาทรัพย์
พระประวัติ.
พระเจ้าราชวรวงศ์เธอ พระองค์เจ้าภุมเรศ ประสูติเมื่อวันที่ 22 มกราคม พ.ศ. 2346 มีพระเชษฐาร่วมเจ้าจอมมารดาคือ พระเจ้าราชวรวงศ์เธอ กรมหมื่นอมเรศรัศมี เป็นพระราชโอรสในสมเด็จพระบวรราชเจ้ามหาเสนานุรักษ์กับเจ้าจอมมารดาทรัพย์
ทรงออกวังในสมัยรัชกาลที่ 2 แต่ทรงออกวังภายหลังสมเด็จพระบวรราชเจ้ามหาเสนานุรักษ์สวรรคตแล้ว พระบาทสมเด็จพระพุทธเลิศหล้านภาลัยจึงทรงเป็นผู้สร้างวังพระราชทาน คือ วังสพานเสี้ยว วังที่ 3 วังนี้อยู่เชิงสะพานผ่านพิภพลีลา เสด็จอยู่มาจนสิ้นพระชนม์ในสมัยรัชกาลที่ 5 แล้วเชื้อสายอยู่ต่อมาจนรื้อทำถนนราชดำเนินกลาง
ในรัชกาลที่ 4 พระบาทสมเด็จพระจอมเกล้าเจ้าอยู่หัวทรงสถาปนาเป็น "พระเจ้าบวรวงศ์เธอ กรมหมื่นอมเรศรัศมี" สิ้นพระชนม์ในสมัยรัชกาลที่ 5 เมื่อพ.ศ. 2423 พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 9 กุมภาพันธ์ พ.ศ. 2423 พระชันษา 76 ปี พระราชทานเพลิงพระศพ วันที่ 5 กรกฎาคม พ.ศ. 2412
กรมหมื่นอมเรศรัศมี มีโอรส คือ หม่อมเจ้าสมพงศ์ หรือท่านชายน้อย เสกสมรสกับหม่อมราชวงศ์หญิงวรรณ มนตรีกุล มีธิดา คือ หม่อมราชวงศ์หญิงเล็ก กรีธาพลธิบดี (2416-2475) ภรรยาของพระกรีธาพลธิบดี 
อนึ่งราชสกุลนี้ไม่มีนามสกุลพระราชทานให้ เนื่องจากในสมัยรัชกาลที่ 6 ที่มีการพระทานนามสกุลให้แก่พระราชวงศ์นั้น ทายาทของกรมหมื่นอมเรศรัศมี เหลืออยู่เพียงผู้เดียว คือ หม่อมราชวงศ์หญิงเล็กซึ่งหม่อมราชวงศ์หญิงเล็กใช้นามสกุลของสามี จึงไม่จำเป็นต้องได้รับนามสกุลพระราชทาน
พระเจ้าราชวรวงศ์เธอ กรมหมื่นวรวัฒน์สุภากร

พระเจ้าราชวรวงศ์เธอ กรมหมื่นวรวัฒน์สุภากร (พระนามเดิม พระองค์เจ้าเฉลิมลักษณวงศ์; 8 สิงหาคม พ.ศ. 2396 — 13 พฤศจิกายน พ.ศ. 2456) เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาขลิบ
พระประวัติ.
พระเจ้าราชวรวงศ์เธอ กรมหมื่นวรวัฒน์สุภากร มีพระนามเดิมว่า พระองค์เจ้าเฉลิมลักษณวงศ์ เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาขลิบ ธิดาหลวงราชนรารักษ์ (คุณชายอิ่ม ศิลานนท์; บุตรของพระยาประชาชีพ (ศิลา)) มีพระโสทรกนิษฐภคินีพระองค์เดียวคือ พระเจ้าราชวรวงศ์เธอ พระองค์เจ้าวิลัยทรงกัลยา
พระเจ้าราชวรวงศ์เธอ กรมหมื่นวรวัฒน์สุภากร เสกสมรสกับหม่อมเจ้าฉวีวาด ปราโมช พระธิดาในพระเจ้าบรมวงศ์เธอ กรมขุนวรจักรธรานุภาพ ประสูติแต่หม่อมราชวงศ์ดวงใจ ปราโมช แต่ภายหลังก็ได้เลิกรากันไปโดยไม่มีพระโอรสธิดาด้วยกัน
พระเจ้าราชวรวงศ์เธอ กรมหมื่นวรวัฒน์สุภากร ประชวรพระวาโย สิ้นพระชนม์เมื่อวันที่ 13 พฤศจิกายน พ.ศ. 2456 สิริพระชันษา 61 ปี พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จสรงน้ำพระศพของหลวงแทนพระองค์ มีประโคมแตรสังข์กลองชนะตามพระเกียรติยศ พระบรมวงศานุวงศ์สรงน้ำพระศพแล้ว เจ้าพนักงานทรงเครื่องพระศพเสร็จเชิญลงลองในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงสวมพระชฎาแล้ว เจ้าพนักงานเชิญขึ้นตั้งบนพานแว่นฟ้าที่พระตำหนัก ประกอบพระโกศไม้สิบสอง แวดล้อมด้วยเครื่องสูงตามพระเกียรติยศ 
พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินพระราชทานเพลิงพระศพ ณ พระเมรุ วัดราชาธิวาสราชวรวิหาร เมื่อวันที่ 3 มิถุนายน พ.ศ. 2457
การทรงงาน.
พระเจ้าราชวรวงศ์เธอ กรมหมื่นวรวัฒน์สุภากร เป็นนายช่างประดิษฐ์หัวโขนในสมัยรัชกาลที่ 5 และมีพระปรีชาในด้านจิตรกรรม ทรงร่วมปฏิสังขรณ์วัดพระศรีรัตนศาสดาราม เพื่อเตรียมการฉลองพระนครครบ 100 ปี นอกจากนี้ยังเป็นผู้ช่วยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ในการบูรณะวัดเบญจมบพิตรดุสิตวนารามราชวรวิหาร
ในรัชกาลที่ 5 พระบาทสมเด็จพระจุลจอมเกล้าเจ้าอยู่หัว ทรงสถาปนาเป็น "พระเจ้าบวรวงศ์เธอ กรมหมื่นวรวัฒน์สุภากร" เมื่อวันที่ 2 พฤศจิกายน พ.ศ. 2446 โดยทรงประกาศยกย่องในราชกิจจานุเบกษาความตอนหนึ่งว่า
"...ทรงพระราชดำริว่า พระเจ้าบวรวงศ์เธอ พระองค์เจ้าเฉลิมลักษณาวงศ์ ทรงเจริญวัยวุฒิประสูติร่วมปีพระชนมายุ ได้ทรงผนวชเป็นสามเณร ณ วัดบวรนิเวศวิหาร พร้อมกันกับเวลาที่ทรงผนวช จึงทรงเป็นที่คุ้นเคยแต่นั้นมา ทรงปรีชาชำนาญในการจิตรกรรม แม่นยำในแบบอย่างหลักฐานของการช่างเขียนแบบโบราณ ทรงอุตสาหทำการอันวิจิตรด้วยฝีพระหัตถ์เป็นอันมาก ยากที่จะหาผู้เสมอได้ในเวลานี้ สมควรที่จะเลื่อนพระเกียรติยศขึ้นเป็นพระองค์เจ้าต่างกรม ในอุดมมงคลสมัยเฉลิมพระชนมพรรษาพิเศษนี้ได้..."
เหตุโจมตีที่ยูเทรกต์ พ.ศ. 2562

เมื่อตอนเช้าวันที่ 18 มีนาคม พ.ศ. 2562 มีผู้เสียชีวิตจำนวนสามคน และอีกห้าคนได้รักษาตัวอยู่ที่โรงพยาบาล หลังจากเหตุการณ์กราดยิงบนรถราง ในเมืองยูเทรกต์ ประเทศเนเธอร์แลนด์ ตำรวจท้องถิ่น ได้อธิบายเหตุการณ์เป็นว่า "เหมือนจะเป็น" เหตุการณ์การก่อร้าย ผู้บังคับใช้กฎหมายได้ปฏิบัติหน้าที่อย่างรวดเร็ว และทำการปิดเมืองอย่างมีประสิทธิภาพหลังจากภายในไม่กี่ชั้วโมงจากการกราดยิง รายละเอียดส่วนตัวของผู้ก่อเหตุโจมตีในครั้งนี้มีว่า เป็นชายชาวตุรกีอายุ 37 ปี ทราบว่าลงมือก่อเหตุเพราะปัญหาส่วนตัวภายในครอบครัว เมื่อเวลาประมาณ 6:00 นาฬิกา (ตามเวลาท้องถิ่น) ผู้ลงมือก่อเหตุได้ถูกเจ้าหน้าที่จับกุม บริเวณที่ห่างจากจุดเกิดเหตุเป็นระยะทางจำนวน 2 ไมล์ (3 กิโลเมตร) สุดท้าย จบด้วยการยกเลิกมาตราการป้องกับระดับสูงให้สิ้นสุดลง
พระเจ้าอมิโตทนะ

พระเจ้าอมิโตทนะ หรือ พระเจ้าอมิโตทนศากยราชา พระองค์เป็นพระราชโอรสของพระเจ้าสีหหนุกับพระนางกัญจนา
มีพระอนุชาและพระกนิษฐาร่วมพระชนกชนนีอีก 6 พระองค์ ได้แก่ สุทโธทนะ สุกโกทนะ โธโตทนะ ฆนิโตทนะ ปมิตา และอมิตา พระองค์มีพระราชโอรส 2 องค์ คือ พระอนุรุทธ และพระมหานาม ซึ่ง ได้อภิเษกสมรส และมีบุตรชื่อวาสภขัตติยา ซึ่งเป็นมเหสีของพระเจ้าปเสนทิโกศล ซึ่งมีพระราชโอรสองค์หนึ่งคือ เจ้าชายวิฑูฑภะ ซึ่งต่อมาเจ้าชายวิฑูฑภะก็ได้ทำลายล้างและโค่นล้มศากยวงศ์ เพราะ ได้ให้มารดา(นางทาสี)ที่วรรณะต่างกับบิดา
อาร์น็อลท์ เชินแบร์ค

อาร์น็อลท์ เชินแบร์ค  หรือ อาร์โนลด์ เชิร์นเบิร์ก  เป็นคีตกวี จิตรกร และนักทฤษฎีดนตรีชาวออสเตรีย และยังเกี่ยวข้องกับลัทธิสำแดงพลังอารมณ์ในวงการศิลปะและกวีนิพนธ์ในประเทศเยอรมนี นอกจากนี้ เขายังเป็นผู้นำของโรงเรียนเวียนนาที่สอง  ต่อมาเมื่อระบอบนาซีเรืองอำนาจ ผลงานของเชินแบร์คถูกตีตราว่าเป็นดนตรีเสื่อม เนื่องจากมีความเป็นสมัยนิยมและไม่อิงกุญแจเสียง ด้วยปัจจัยทางการเมืองนี้เอง เขาจึงตัดสินอพยพไปยังสหรัฐในปี ค.ศ. 1934
วิธีการดนตรีของเชินแบร์ค ทั้งในด้านการบรรสานและพัฒนาการ กลายเป็นหนึ่งในทฤษฎีดนตรีที่ทรงอิทธิพลที่สุดในคริสต์ศตวรรษที่ 20 คีตกวียุโรปและอเมริกาอย่างน้อยสามชั่วอายุคนต่างนำเอางานของเขาไปต่อยอดมากมาย แต่ก็มีฝ่ายที่ไม่ชอบงานของเชินแบร์คอยู่ด้วยเช่นกัน
ในช่วงที่เข้าวงการใหม่ ๆ เชินแบร์คเริ่มเป็นที่รู้จักจากวิพากษ์วิจารณ์งานเพลงศิลปะจินตนิยม (Romanticism) ของคีตกวีเยอรมันอย่างโยฮันเนิส บรามส์ และริชชาร์ท วากเนอร์ ทำให้ต่อมา ชื่อของเชินแบร์คได้กลายเป็นสัญลักษณ์ด้านการคิดค้นระบบไม่อิงกุญแจเสียง (atonality) แต่ตัวเชินแบร์คไม่ชอบคำดังกล่าวเลย เชินแบร์คตกเป็นบุคคลที่กลายเป็นที่โต้เถียงที่สุดในคริสต์ศตวรรษที่ 20 ในศาสตร์การดนตรี
กรงกรรม

"กรงกรรม (อังกฤษ: Repercussion)" เป็นละครโทรทัศน์แนวชีวิตย้อนยุคสะท้อนสังคม ที่สร้างจากบทประพันธ์ของ จุฬามณี และบทโทรทัศน์โดย ยิ่งยศ ปัญญา ผลิตโดย บริษัท แอคอาร์ต เจเนเรชั่น จำกัด กำกับการแสดงโดย พงษ์พัฒน์ วชิรบรรจง และ ธนากร โปษยานนท์ นำแสดงโดย ใหม่ เจริญปุระ, ราณี แคมเปน, จิรายุ ตั้งศรีสุข, เด่นคุณ งามเนตร, อรเณศ ดีคาบาเลส, ฐกฤต ตวันพงค์, ชนาธิป โพธิ์ทองคำ, วชิรวิชญ์ ไพศาลกุลวงศ์, พิชชาภา พันธุมจินดา, ปรียากานต์ ใจกันทะ, รินรดา แก้วบัวสาย, ธัญญภัสร์ ภัทรธีรชัยเจริญ ออกอากาศครั้งแรกในวันที่ 26 กุมภาพันธ์ พ.ศ. 2562–30 เมษายน พ.ศ. 2562 ทางสถานีวิทยุโทรทัศน์ไทยทีวีสีช่อง 3
งานสร้าง.
ผู้เขียนบทละครโทรทัศน์เรื่องนี้คือ ยิ่งยศ ปัญญา ที่เคยทำงานให้กับละครเรื่อง "รากนครา" วิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง เสร็จแล้วจึงทำความรู้จักกับตัวละครอย่างทะลุปรุโปร่ง และทำความเข้าใจกับบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออกไป
การคัดเลือกนักแสดง เดิมพงษ์พัฒน์วางตัวบท อาซา ให้ธีรเดช เมธาวรายุทธ แต่เนื่องจากคิวงานไม่ลงตัวบทจึงตกมาเป็นของจิรายุ ตั้งศรีสุข และบทพิไล เดิมวางให้สาวิกา ไชยเดชแสดง แต่บทก็ตกเป็นของ พิชชาภา พันธุมจินดา
ละครเริ่มถ่ายทำวันแรกเมื่อวันที่ 7 ธันวาคม 2560 ฉากถ่ายทำที่ ช่อง 3 หนองแขม และมีหลายฉากถ่ายทำที่จังหวัดสุพรรณบุรี กาญจนบุรี ราชบุรี นครนายก อยุธยา ละครใช้เวลาถ่ายทำนาน 8 เดือน
การตอบรับ.
คำวิจารณ์.
สนุก.คอม วิจารณ์สรุปละคร "กรงกรรม" หลังออกฉายครบทั้ง 19 ตอนว่า "ถือเป็นละครที่ให้ข้อคิดการใช้ชีวิตในบทบาทหน้าที่ต่าง ๆ ได้อย่างดี ไม่มีใครดีทั้งหมด และไม่มีใครเลวทั้งหมดในชีวิตนั้น" "เดอะสแตนดาร์ด" วิจารณ์การแสดงของนักแสดงเรื่องนี้ว่า "การแสดงของนักแสดงทุกคนก็นับว่าทำการบ้านกันมาอย่างหนัก โดยเฉพาะใหม่ ที่เราเชื่อเหลือเกินว่าเธอตั้งใจเล่นบทนี้อย่างมากจนโดดเด่นออกมา" และยังชื่นชมผู้เขียนบทยิ่งยศ ปัญญา ว่า "สามารถสร้างประเด็นเล็กๆ น้อยๆ เก็บรายละเอียดตัวละครได้ค่อนข้างยอดเยี่ยม" รวมถึง "โปรดักชันและงานภาพที่สวยงาม ทำให้บรรยากาศของเรื่องนั้นโดดเด่นขึ้นมา"
เรตติ้งละคร.
ละครออกฉายตอนแรกด้วยเรตติ้ง 3.167 เมื่อออกฉายตอนที่ 19 (ตอนจบ) ทำเรตติ้งได้ 11.136 โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ยทุกตอน 6.24
ตารางด้านล่างเป็นเรตติ้งเฉลี่ยทั่วประเทศของทุกตอน
ภาคต่อ.
จุฬามณี ผู้แต่ง "กรงกรรม" ได้พูดถึงบทละครเรื่อง "ระบำบุญ" อันเป็นภาคต่อจาก"กรงกรรม" แต่ "ระบำบุญ" มีฉากหลังอยู่ที่อำเภอไพศาลี แต่ยังคงมีจักรวาลวิถีชีวิตในพื้นที่ จังหวัดนครสวรรค์ อีกเช่นเคย โดยมีเรื่องราวของ มาลา ภรรยาของอาสี่ ซึ่งอาสี่ได้เสียชีวิตไปแล้ว แต่เนื่องจากมีลูกด้วยกัน มาลาเลี้ยงลูกไม่ไหว จึงเอาลูกไปทิ้งไว้ที่หน้าบ้านของแม่ย้อย ที่อำเภอชุมแสง
กองทุนดัชนี

กองทุนดัชนี (หรือ index tracker) เป็นกองทุนรวมหรือกองทุนอีทีเอฟที่ออกแบบมาให้ตรงตามเกณฑ์ ดังนั้นกองทุนนี้จะมีแนวทางเฉพาะเจาะจงตามตระกร้าของการลงทุนอ้างอิง เกณฑ์นี้อาจหมายถึงดัชนีที่มีชื่อเสียงอย่าง ดัชนีเอสแอนด์พี 500 หรือดัชนีอุตสาหกรรมดาวโจนส์ หรือเกณฑ์ที่ตามมาอย่างเช่น การจัดการภาษี, การลดความผันผวนของส่วนต่างผลการดําเนินงานและดัชนีชี้วัด (tracking error minimization), การซื้อขายรายใหญ่ (large block trading) หรือกลยุทธ์การซื้อขายระยะยาว/ยืดหยุ่น (patient/flexible trading strategies) ที่ก่อให้เกิดความผันผวนของส่วนต่างผลการดําเนินงานและดัชนีชี้วัดมากขึ้น แต่ลดผลกระทบของการทํารายการต่อราคาหลักทรัพย์ให้ต่ำลง
การบันทึกคลื่นไฟฟ้าจอตา

Electroretinography (ตัวย่อ ERG) เป็นการวัดการตอบสนองทางไฟฟ้าของเซลล์ต่าง ๆ ในจอตารวมทั้งเซลล์รับแสงทั้งแบบแท่งและแบบกรวย, เซลล์จอตาชั้นใน (retinal bipolar cell และ amacrine cell) และ retinal ganglion cell
โดยปกติจะสวมอิเล็กโทรดเงิน (DTL silver/nylon fiber string) ครอบผิวกระจกตาของคนไข้เมื่อวัดแบบ Full Field/Global/Multifocal ERG's หรือใช้อิเล็กโทรดทองเหลืองหรือทองแดงแนบกับผิวหนังใกล้ตาเพื่อทดสอบแบบ electrooculography (EOG)
เมื่อกำลังตรวจ จะให้คนไข้มองแสงกระตุ้นต่าง ๆ โดยเครื่องจะแสดงแอมพลิจูดของสัญญาณการตอบสนอง (เป็นโวลต์) เทียบกับเวลา
แต่สัญญาณก็เบามาก ปกติอยู่ในระดับไมโครโวลต์หรือนาโนโวลต์
ERG เป็นความต่างศักย์ไฟฟ้า (electrical potential) ซึ่งได้จากเซลล์ประเภทต่าง ๆ ในจอตา
โดยการกระตุ้นต่าง ๆ (เช่น เป็นแฟลชหรือแสงกระตุ้นเป็นลาย, มีแสงพื้นหลังหรือไม่, สีของตัวกระตุ้นและพื้นหลัง) จะทำให้องค์ประกอบบางอย่างตอบสนองอย่างมีกำลังกว่า
ถ้าตรวจสอบตาที่ปรับให้เข้ากับความมืดแล้วด้วยแสงแฟลชสลัว ๆ การตอบสนองส่วนมากจะมาจากเซลล์รูปแท่ง
และถ้าตรวจตาที่ปรับให้เข้ากับแสงสว่างด้วยแสงแฟลช การตอบสนองจะมาจากเซลล์รูปกรวย
แฟลชที่สว่างพอจะก่อสัญญาณ ERG ที่เป็น a-wave (เริ่มต้นโค้งไปทางลบ) แล้วตามด้วย b-wave (โค้งไปในแนวบวก)
ส่วนหน้าสุดของ a-wave มาจากเซลล์รับแสง โดยส่วนที่เหลือของคลื่นจะมาจากเซลล์ต่าง ๆ รวมทั้งเซลล์รับแสง, retinal bipolar cell, amacrine cell และ Muller glia
ส่วนการตอบสนองต่อ pattern ERG (PERG) ซึ่งเกิดจากตัวกระตุ้นคล้ายกระดานหมากรุก โดยหลักจะมาจาก retinal ganglion cell
จักษุแพทย์และแพทย์ตรวจปรับสายตาโดยหลักใช้ ERG เพื่อวินิจฉัยโรคจอตาต่าง ๆ
ERG ใช้ได้กับโรคจอตาเสื่อมที่สืบทอดทางกรรมพันธุ์ได้รวมทั้ง
<templatestyles src="Div col/styles.css"/>
โรคตาอื่น ๆ ที่ ERG ธรรมดาอาจให้ข้อมูลที่มีประโยชน์รวมทั้ง
ERG ยังใช้อย่างกว้างขวางในงานวิจัยเรื่องตา เพราะให้ข้อมูลเกี่ยวกับการทำงานของจอตาที่ไม่สามารถได้โดยวิธีอื่น
รูปแบบการตรวจทาง ERG อื่น ๆ เช่น photopic negative response (PhNR) และ pattern ERG (PERG) อาจมีประโยชน์เพื่อตรวจการทำงานของ retinal ganglion cell ในโรคต่าง ๆ เช่น ต้อหิน
ส่วน multifocal ERG สามารถใช้บันทึกการตอบสนองของจอตาส่วนต่าง ๆ
องค์กรสากลในเรื่องการใช้ทางคลินิกและการสร้างมาตรฐานของ electroretinography (ERG), electrooculography (EOG) และ visual evoked potential (VEP) ก็คือ International Society for the Clinical Electrophysiology of Vision (ISCEV)
การอื่น ๆ.
นอกจากใช้ตรวจวินิจฉัยโรค ERG สามารถใช้เมื่อกำลังพัฒนายา และเมื่อทำการทดลองทางคลินิกเพื่อตรวจดูความปลอดภัยและประสิทธิภาพของยาหรือการรักษา
งานศึกษาปี 2013
พบว่า การตอบสนองของเซลล์ประสาทจอตาแบบ dopaminergic เมื่อทานขนมบราวนีช็อกโกแลตจะเท่ากับเมื่อทานยารักษาโรคสมาธิสั้นคือ methylphenidate ซึ่งแสดงว่าการทำงานของเซลล์ประสาทแบบโดพามีนในจอตาจะสะท้อนการทำงานของเซลล์ประสาทแบบโดพามีนในสมอง
งานศึกษานี้จึงสรุปว่า ถ้ายืนยันได้ด้วยงานวิจัยต่อ ๆ มา ERG สามารถแสดงการทำงานของสารสื่อประสาทโดยเฉพาะ ๆ เท่ากับของการถ่ายภาพรังสีระนาบด้วยการปล่อยโพซิตรอน (PET) โดยมีค่าใช้จ่ายน้อยกว่า
เชิงอรรถและอ้างอิง.
<templatestyles src="Reflist/styles.css" />
โซฟี วิงเคิลแมน

โซฟี วิลเคลแมน หรือ เลดีเฟรเดอริก วินด์เซอร์  เกิดเมื่อวันที่ 5 สิงหาคม 2523 ณ ลอนดอน ประเทศอังกฤษ สหราชอาณาจักร เธอเป็นนักแสดงหญิงชาวอังกฤษ บิดาของเธอนั้นเป็นนักประวัติศาสตร์ ทั้งนี้เธอยังเป็นพี่สาวใน คลอเดีย วิลเคลแมน นักแสดงหญิงเช่นกัน 
แต่งงาน.
14 กุมภาพันธ์ 2552 เธอได้หมั้นกับ ลอร์ดเฟรเดอริก วินด์เซอร์ พระโอรสใน เจ้าชายไมเคิลแห่งเคนต์ และ เจ้าหญิงไมเคิลแห่งเคนต์ และสมรสกันเมื่อวันที่ 12 กันยายน ปีเดียวกัน โดยได้รับนามว่า เลดีเฟรเดอริก วินด์เซอร์ และเป็นสมาชิกพระราชวงศ์อังกฤษ ทั้งคู่มีบุตรกัน 2 คน
สุพรรณ สันติชัย

สุพรรณ สันติชัย นักร้องชาวจังหวัดสุโขทัย ที่มีเพลงดังในอดีต อาทิ ยืนร้องให้คอยใคร แต่แน่แต่ปีหน้า นาคแปดเดือน พี่คอยที่ซอยบุปผา เป็นต้น ปัจจุบันได้ผันมาเป็นผู้อยู่เบื้องหลังนักร้องรุ่นใหม่
ประวัติ.
สุพรรณ สันติชัย มีชื่อเล่นว่า "บัว" และมีชื่อนามสกุลจริงว่า ชัยธรรม ไกรสีกาจ เกิด วันอังคาร 20 กุมภาพันธ์ ปีมะเส็ง พ.ศ. 2496 ภูมิลำเนา หมู่ 5 ต.ไกรนอก อ.กงไกรลาศ จ.สุโขทัย พ่อชื่อ "บก" แม่ชื่อ "ครอบ" มีพี่ชาย 2 คน พี่สาวอีก 1 คน โดยสุพรรณ สันติชัย เป็นน้องคนสุดท้อง 
บันทึกแผ่นเสียง.
สุพรรณ สันติชัย ได้รู้จักกับ ระพี เรือนเพชร (นักแต่งเพลง) และได้แต่งเพลง "ยืนร้องไห้คอยใคร" โดยที่มาของเพลง "ระพี" ถาม "สันติชัย" ว่า บ้านอยู่ที่ไหน ? สุพรรณ ตอบว่า กงไกรลาศ จึงเป็นที่มาของเพลง ยืนร้องไห้คอยใคร ที่มีท่อนจำที่ว่า...จะไปบ้านกงหรือจะไปลงสุโข ทัย... เพลงชุดนี้ประกอบด้วย เพลงยืนร้องไห้คอยใคร,พี่คอยที่ซอยบุปผา,นาคเดือนแปด,แต่งแน่แต่ปีหน้า ทั้งหมดเป็นผลงานของ ระพี เรือนเพชร บันทึกเสียงที่ห้องครูไพบูลย์ ศุภวารี เรียบเรียงเสียงประสานดนตรีโดย อ.แจ่ม จิตรกร บัวเนียม เพลงชุดนี้ก็เกิดโด่งดังขึ้นมา
ปัจจุบัน.
สุพรรณ สันติชัย อยู่เบื้องหลังการทำงานเพลงหลายชุด อาทิ
อาณาจักรเห็ด

อาณาจักรเห็ด  เป็นเมืองสมมุติในเกมมาริโอ" และเป็นที่แรกสุดของเกมนี้
ข้อมูล.
อาณาจักรเห็ดเป็นอาณาจักรแบบยุคกลาง ระบอบราชาธิปไตย โดยมีเจ้าหญิงพีชเป็นทั้งผู้นำและผู้สืบทอด ส่วนเกม"ซุปเปอร์มาริโอ อาร์พีจี" และ"เปเปอร์มาริโอ" อธิบายว่าผู้นำของอาณาจักรคือนายกรัฐมนตรี ในขณะที่เจ้าหญิงพีชและพี่น้องมาริโอเป็นมนุษย์ แต่ประชากรของอาณาจักรเป็นโท้ด (หรือ "คิโนปิโอ" ในญี่ปุ่น) ในอาณาจักรนี้มีสัตว์หลายชนิด เช่นโยชิ, กูปปะ, กูมบา ฯลฯ อาณาจักรนี้มักถูกบาวเซอร์โจมตีบ่อยครั้งเพื่อลักพาตัวเจ้าหญิงพีชเกือบทุกเกม เนื่องจากว่าเธอมีพลังที่จะหยุดการทำงานของเขา แต่ในเกมช่วงแรกนั้น เขาลักพาตัวเธอเพราะตกหลุมรัก ในเกมมาริโอส่วนใหญ่อธิบายว่าอาณาจักรเห็ดเป็นศัตรูกับแคว้นบาวเซอร์ของอาณาจักรคูปะ(Koopa Kingdom) ไม่มีใครรู้ว่าอาณาจักรนี้แยกต่างหากหรืออยู่ในบางส่วนของอาณาจักรเห็ด
สถานที่ต่างๆ.
ปราสาทเจ้าหญิงพีช เป็นปราสาทขนาดใหญ่แนวยุโรปยุคกลาง ตัวปราสาทและหลังคามีสีขาวและแดง เป็นที่อยู่ของเจ้าหญิงพืช และบริวารของเธอ
ปราสาทบาวเซอร์ เป็นที่อยู่ของบาวเซอร์ โดยตัวปราสาทมักจะถูกทำลายและสร้างใหม่หลายครั้ง รอบๆ ปราสาทมักจะมีธารลาวา, กับดัก และสมุนของบาวเซอร์ 
เมืองโท้ด เป็นเมืองหลวงของอาณาจักรเห็ด โดยมีประชากรเป็นโท้ด และประชากรส่วนน้อย เช่น ชาแมน, กูปปะ พาราทรูปปา (เต่าบิน) และดูแกน
ทิวทัศน์.
นาตาลี กริกสัน สังเกตว่าทุ่งหญ้า, ภูเขา, น้ำตก และเห็ดสีแดงสลับกับขาว รอบๆ ปราสาทเจ้าหญิงพีช ดูเหมือนสิ่งที่มีในเมืองออสโล
การขนส่งและสิ่งของ.
การขนส่งในอาณาจักรเห็ดคือท่อน้ำ โดยขึ้นอยู่ตามขนาด เช่น: บางท่อจะไปได้แค่ระยะหนึ่ง (เช่นบนและใต้ดิน) ในขณะที่บางท่อไปได้ถึงบริเวณอื่น ในอาณาจักรเห็ดมีสิ่งของมากมาย เช่นอิฐสีน้ำตาล และอิฐ "ปรัสนี"(?) สีทองโดยมีเงินหรือไอเท็มพิเศษอยู่ด้านใน จากข้อมูลวิดีโอเกมของซูเปอร์มาริโอบราเธอส์เขียนว่า บาวเซอร์ได้สาปชาวโท้ดหลายตัวให้กลายเป็นอิฐและอีควิซีตัม
การล้อเลียน.
GamesRadarได้เขียนหัวข้อ "7 อันดับสิ่งที่แปลกที่สุดในอาณาจักรเห็ด" ตัวอย่างเช่น "วีรบุรุษของอาณาจักรคือช่างประปา", "ระบอบการปกครองดูสับสนและยุ่งเหยิง" และ"ทุกอย่างมีชีวิตหมด"
นักศึกษาในมหาวิทยาลัยคาร์เนกีเมลลอนได้ทำหนังสือสำรวจสายพันธุ์ของเห็ดราในอาณาจักรเห็ด และหลังจากนั้น ทาง"โกตาคุ"ได้แนะนำให้อ่านหนังสือเล่มนี้
ฮะดีษเกี่ยวกับสิบคนที่ถูกสัญญาว่าได้เข้าสวรรค์

ศาสดามุฮัมมัดได้ระบุเศาะฮาบะฮ์สิบคนจำเพาะที่ถูกสัญญาว่าจะได้เข้าสวรรค์ กลุ่มคนในฮะดีษนี้ถูกเรียกเป็น อัลอะชะเราะตุลมุบัชชิรูนบิลญันนะฮ์ 
ฮะดีษนี้ถูกรวบรวมในชุดหนังสือ"อัลกุตุบุสซิตตะฮ์" 2 เล่มจาก 6 เล่ม ได้แก่: "ญาเมียะอ์อัตติรมีซี" กับ "ซุนันอะบูดาวูด"
ฮะดีษที่บันทึกโดย "ญามิอ์ อัตติรมิซี" มีดังนี้:
<templatestyles src="แม่แบบ:คำพูด/style.css" />
มุมมองของซุนนี.
ซุนนีให้น้ำหนักฮะดีษนี้แตกต่างกัน โดยฝ่ายซุนนีส่วนใหญ่ยอมรับฮะดีษนี้ ในขณะที่ชีอะฮ์ปฏิเสธมันทั้งหมด มีชุดสะสมที่รายงานฮะดีษนี้สามอัน คือ ติรมีซี อะบูดาวูด และอิบน์มาญะฮ์
ชุดสะสมฮะดีษของซุนนี เรียกว่า "อัลกุตุบุสซิตตะฮ์" (ชุดสะสมฮะดีษสำคัญทั้งหก) ได้แก่: "เศาะเฮียะฮ์อัลบุคอรี", "เศาะเฮียะฮ์มุสลิม", "ซุนันอะบูดาวูด", "อัสซุนะนุศศุฆรอ", "ญาเมียะอ์ อัตติรมีซี" และ "ซุนัน อิบน์มาญะฮ์" "เศาะเฮียะฮ์อัลบุคอรี"และ "เศาะเฮียะฮ์มุสลิม" ถือกันว่าเป็นชุดฮะดีษที่น่าเชื่อถือที่สุด
มุมมองของชีอะฮ์.
ชีอะฮ์ปฏิเสธฮะดีษนี้ทั้งหมด เพราะในคลังข้อมูลฮะดีษของพวกเขาไม่มีธรรมเนียมนี้ พวกเขาเชื่อว่าธรรมเนียมถูกแต่งขึ้นในคลังข้อมูลซุนนีในสมัยราชวงศ์อุมัยยะฮ์
โปรมป์ตูอาริอูงอีโกนูงอีงซิงนิออรูง

โปรมป์ตูอาริอูงอีโกนูงอีงซิงนิออรูง  มีชื่อเต็มว่า ปรีมา ปาร์ส โปรมป์ตูอาริอี อีโกนูง อีงซิงนิออรูง อา เซกูโล ฮอมินูง ซูบิแอ็กตีส เอโอรูง วีติส แปร์ ก็อมแป็นดิอูง แอ็กส์ ปรอบาติสซิมีส เอาโตริบุส เดซูมป์ตีส  เป็นหนังสือประติมานวิทยาแต่งโดยกีโยม รูเย  หนังสือนี้เผยแพร่ที่เมืองลียง ฝรั่งเศส ใน ค.ศ. 1553 ในหนังสือนี้มีภาพบุคคลในรูปเหรียญพร้อมกับประวัติย่อความของบุคคลสำคัญ อย่างไรก็ตาม จูเลียน ชาร์มาน ผู้แต่ง "เดอะไลบรารีออฟแมรีควีนออฟสกอตส์" ตัดสินผลงานนี้ว่า "ไม่ได้เป็นประโยชน์กับศาสตร์แห่งเหรียญโบราณมากนัก" 
ข้อมูล.
หนังสือนี้มีภาพพิมพ์แกะไม้ประมาณ 950 รูป โดยภาพแรกนั้นคือภาพของอาดัมและอีฟ
ช่องแคบบริสตอล

ช่องแคบบริสตอล  เป็นช่องแคบขนาดใหญ่ในเกาะบริเตนใหญ่ที่อยู่ระหว่างเดวอนกับซัมเมอร์เซตในเซาท์เวลส์ และเชื่อมระหว่างปากแม่น้ำเซเวิร์นกับมหาสมุทรแอตแลนติกตอนเหนือ
บารอนเนสกอซตา ฟอน เดม บุสส์เช-เฮดเดนฮัวเซน

บารอนเนสกอซตา ฟอน เดม บุสส์เช-เฮดเดนฮัวเซน  เกิดเมื่อวันที่ 26 มกราคม 2445 เป็นธิดาของบารอนจอร์จ ฟอน เดม บุสส์เช-เฮดเดนฮัวเซน และ บารอนเนสกาเบียลลา ฟอน เดม บุสส์เช-เฮดเดนฮัวเซน ตระกูลของเธอนั้น เป็น 1 ในสาขาราชวงศ์บุสส์เช พ่อของเธอรับราชการทหาร ทั้งนี้เธอเป็นญาติในโดโรเทีย ซอลเวียติ พระชายาใน เจ้าชายวิลเฮล์มแห่งปรัสเซีย (2449-2483)
สมรส.
เธอแต่งงานกับ เคลาส์ เฟลิกซ์ ฟอน อัมส์เบิร์ก เมื่อวันที่ 4 กันยายน 2467 โดยมีบุตรดังนี้
ในปี 2471 เธอได้ย้ายไปพำนัก ณ ดินแดนแทนกันยีกา หรือ แทนซาเนีย ในปัจจุบัน ซึ่งหลบหนีจากเหตุสงครามโลกครั้งที่สอง โดยสามีของเธอนั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศในปี 2490 
บารอนเนสกอซตา ฟอน เดม บุสส์เช-เฮดเดนฮัวเซน เสียชีวิตลงเมื่อวันที่ 13 มิถุนายน 2539 สิริอายุรวม 94 ปี
ดาลูนเดิน

ดาลูนเดิน  เป็นเทศบาลในจังหวัดบา-แร็ง แคว้นกร็องแต็สต์ ประเทศฝรั่งเศส ประกอบด้วยประชากร 1,066 คน (ในวันที่ 1 มกราคม 2015) มีแม่น้ำไรน์ติดกับตัวเมืองอยู่ทางใต้ และทางด้านตะวันออกเป็นพรมแดนติดกับประเทศเยอรมนี
ซารีนามารีเยีย โดลโกลรูโคลย่า

ซารีนามารีเยีย โดลโกลรูโคลย่า  (สิ้นพระชนม์ราว ค.ศ. 1580) เป็นมเหสีองค์ที่ 7 ในซาร์อีวานที่ 4 แห่งรัสเซีย ทั้งสองพระองค์อาจจะทรงอภิเษกสมรสกันในปี ค.ศ. 1580 (โดยไม่ได้รับอนุญาตจากทางศาสนจักร)
ตำนานพื้นบ้านของรัสเซียกล่าวว่าซาร์อีวานทรงจับได้ว่าพระนางนอกพระทัยพระองค์ ซาร์อีวานจึงทรงมีรับสั่งให้นำพระนางไปถ่วงนํ้าจนสิ้นพระชนม์ ในบรรดามเหสีทั้ง 8 พระองค์ของพระเจ้าซาร์อีวานที่ 4 มีเพียง ซารีนามารีเยีย โดลโกลรูโคลย่า และ ซารีนาวาซิลีซา เมเลนเตเยวา เท่านั้นที่ไม่มีการกล่าวถึงในเอกสารร่วมสมัย
เฮเลน เฮส์

เฮเลน เฮส์ บราวน์ (10 ตุลาคม ค.ศ. 1900 – 17 มีนาคม ค.ศ. 1993) เป็นนักแสดงชาวอเมริกันที่ประกอบอาชีพการแสดงนานถึง 80 ปี ได้รับการขนานนามว่าเป็น "สุภาพสตรีหมายเลขหนึ่งของโรงละครอเมริกัน" และเป็นหนึ่งในสิบห้าคนที่ได้รับรางวัลจากสี่เวทีสำคัญของวงการฮอลลีวูดอันประกอบไปด้วยรางวัลเอมมี, แกรมมี, ออสการ์ และรางวัลโทนี (EGOT) ในปี ค.ศ. 1986 เฮส์ได้รับเกียรติรับเหรียญอิสรภาพประธานาธิบดี ซึ่งถือเป็นเหรียญสูงสุดของพลเรือน จากประธานาธิบดีสหรัฐ โรนัลด์ เรแกน และได้รับเหรียญศิลปินดีเด่นแห่งชาติจากสหรัฐในปี ค.ศ. 1988
เฮเลน เฮส์ อะวอดส์ เป็นงานประกาศรางวัลประจำปีที่มอบให้กับโรงละครอเมริกันในวอชิงตัน ดี.ซี. เริ่มมาตั้งแต่ปี ค.ศ. 1984 โดยชื่องานตั้งตามชื่อของเธอเอง ในปี ค.ศ. 1955 โรงละครฟุลตัน บนถนน 46 ในนครนิวยอร์ก ย่านโรงละครบรอดเวย์ ได้เปลี่ยนชื่อเป็นโรงละครเฮเลน เฮส์ เพื่อเป็นเกียรติแก่เธอ เฮส์มีชื่อบนดวงดาวในฮอลลีวูดวอล์กออฟเฟม อยู่ที่ 6220 ฮอลลีวูดบูเลวาร์ด และมีชื่ออยู่ในหอเกียรติยศโรงละครอเมริกัน เธอยังถูกยกย่องให้เป็นหนึ่งในผู้หญิงที่ยิ่งใหญ่ที่สุดของโรงละครแห่งศตวรรษที่ 20
ซิงโครตรอน

ซิงโครตรอน  เป็นเครื่องเร่งอนุภาคแบบกลมชนิดหนึ่ง เป็นเครื่องสืบต่อจากไซโครตรอน เครื่องนี้จะลำเลียงลำอนุภาคที่เร่งตัวขึ้นนั้นไปตามเส้นทางที่เป็นวงแบบปิดและคงที่ สนามแม่เหล็กซึ่งบิดลำอนุภาคเข้าไปในเส้นทางดังกล่าวจะทวีตัวขึ้นตามลำดับในระหว่างกระบวนการเร่งความเร็ว สนามแม่เหล็กจึงถูกประสานเข้ากับเวลาเพื่อเพิ่มพลังงานจลน์ของอนุภาคเหล่านั้น
ซิงโครตรอนเป็นหนึ่งในแนวคิดเรื่องแรกของเครื่องเร่งอนุภาคที่สามารถสร้างโครงสร้างขนาดใหญ่ได้เนื่องจากการดัดงอและการเร่งความเร็วของลำแสงสามารถแยกออกเป็นส่วนต่าง ๆ ได้ ตัวเร่งอนุภาคที่มีประสิทธิภาพมากที่สุดคือรุ่นซิงโครตรอน เครื่องเร่งอนุภาคซิงโครตรอนที่ใหญ่ที่สุดยังเป็นเครื่องเร่งอนุภาคที่ใหญ่ที่สุดในโลกอีกด้วย (Large Hadron Colider)
วลาดิเมียร์ เว็คสเลอร์ คิดค้นแนวคิดเรื่องซิงโครตรอนในปี ค.ศ. 1944 เอ็ดวิน แมคมิลาน สร้างเครื่องซิงโครตรอนอิเล็กตรอนเครื่องแรกในปี ค.ศ. 1945 เซอร์มาร์คัส โอลิแฟนท์ ออกแบบเครื่องซิงโครตรอนโปรตอนเครื่องแรก และสร้างเครื่องดังกล่าวขึ้นในปี ค.ศ. 1952
ชนิด.
เครื่องซิงโครตรอนชนิดพิเศษหลายชนิดใช้กันในปัจจุบัน
ยุทธการที่วากรัม

ยุทธการที่วากรัม เป็นหนึ่งในยุทธการครั้งใหญ่และสำคัญที่สุดของสงครามนโปเลียน โดยเป็นการรบระหว่างกองทัพฝรั่งเศสภายใต้จักรพรรดินโปเลียนที่ 1 กับกองทัพออสเตรียที่นำโดยอาร์ชดยุกคาร์ลแห่งออสเตรีย ในบริเวณใกล้หมู่บ้านวากรัมทางตะวันออกของกรุงเวียนนา ฝรั่งเศสได้รับชัยชนะจนทำให้เกิดสนธิสัญญาเชินบรุนซึ่งยุติสงครามสหสัมพันธมิตรครั้งที่ห้า ซึ่งทำให้นโปเลียนได้ครอบครองยุโรปกลาง
เหตุการณ์.
หลังจากความปราชัยในยุทธการที่อัสแพร์น-เอ็สลิง (Aspern-Essling) ในเดือนพฤษภาคม 1809 ซึ่งเป็นครั้งแรกที่นโปเลียนถูกหยุดยั้งในการข้ามแม่น้ำดานูบ และสูญเสียจอมพลฌ็อง ลาน พระองค์ใช้เวลาเตรียมกองทัพใหม่รวมถึงสร้างสะพานถาวรเพื่อการข้ามแม่น้ำอย่างมั่นคง เมื่อพร้อมในต้นเดือนกรกฎาคม นโปเลียนนำกำลังประมาณ 170,000 นาย และปืนใหญ่กว่า 500 กระบอก ข้ามแม่น้ำเข้าสู่เกาะโลเบา (Lobau) และโจมตีขึ้นฝั่งทางทิศเหนือใกล้หมู่บ้านวากรัม
กองทัพออสเตรียมีกำลังราว 140,000 นายภายใต้การบัญชาการที่เป็นระเบียบ แต่ขาดความยืดหยุ่นเทียบกับโครงสร้างของฝรั่งเศส การรบเริ่มต้นเมื่อวันที่ 5 กรกฎาคม ฝรั่งเศสบุกกระแทกกลางแนวรบออสเตรียโดยมีกองพลน้อยของจอมพลมาเซนาทางปีกซ้าย และจอมพลดาวูทางปีกขวา ทว่าแนวของฝรั่งเศสขยายตัวเร็วเกินไป ทำให้ปีกซ้ายเสียสมดุลและถูกออสเตรียโต้กลับอย่างหนัก
วันที่ 6 กรกฎาคม การรบเปลี่ยนเป็นสงครามยืดเยื้อ นโปเลียนเปิดการโจมตีแบบแนวกว้าง พร้อมใช้แนวปืนใหญ่กว่า 100 กระบอกยิงประสานแนวกลาง ซึ่งเป็นหนึ่งในการใช้ปืนใหญ่แบบมวลรวมที่ใหญ่ที่สุดในสงครามนโปเลียนเพื่อทำลายแนวรบออสเตรีย และเปิดทางให้ทัพของจอมพลจอมพลอูดีโน และมาเซนาเจาะเข้ากลางได้สำเร็จ ขณะเดียวกัน จอมพลดาวูใช้การโจมตีโอบปีกซ้ายของออสเตรีย ทำให้กองทัพออสเตรียตกอยู่ในวงล้อมกึ่งหนึ่งและต้องถอนตัวไปทางเหนือ 
ผลลัพธ์.
ยุทธการครั้งนี้จบลงด้วยชัยชนะของฝรั่งเศส แต่แลกมาด้วยความสูญเสียอย่างใหญ่หลวง ฝรั่งเศสสูญเสียกำลังพลไปราว 34,000 นาย ขณะที่ออสเตรียสูญเสียกว่า 40,000 นาย นับเป็นหนึ่งในยุทธการที่นองเลือดที่สุดในสงครามนโปเลียน และแม้ฝรั่งเศสเป็นฝ่ายชนะ แต่ก็ไม่สามารถทำลายกองทัพออสเตรียได้อย่างเด็ดขาด กองทัพของอาร์ชดยุกคาร์ลยังสามารถถอนกำลังกลับไปตั้งหลัก ซึ่งต่างจากชัยชนะในอดีตของนโปเลียน เช่น ยุทธการที่เอาส์เทอร์ลิทซ์ ที่ทำลายข้าศึกอย่างสิ้นเชิง
ราชวงศ์ฮาพส์บวร์คยอมลงนามในสนธิสัญญาเชินบรุน เมื่อเดือนตุลาคม 1809 ซึ่งเป็นการยกดินแดนให้ฝรั่งเศสและพันธมิตร รวมถึงการลดจำนวนกองทัพลงอย่างมีนัยสำคัญ แต่ความพ่ายแพ้ครั้งนี้ไม่ได้ทำลายเจตจำนงของราชวงศ์ฮาพส์บวร์คเสียทีเดียว กลับทำให้พวกเขาหันมาใช้ยุทธศาสตร์การเจรจา เช่น การสมรสทางการเมืองระหว่างจักรพรรดินโปเลียนกับบเจ้าหญิงมารีอา ลูโดวีคา แห่งออสเตรีย ในปี 1810
ในอีกด้านหนึ่ง ยุทธการที่วากรัมเป็นจุดเริ่มต้นของความเสื่อมถอยในเชิงกลยุทธ์ของจักรวรรดินโปเลียน ชัยชนะที่ต้องแลกด้วยราคาสูงเผยให้เห็นข้อจำกัดของระบบกองพลน้อยและยุทธวิธีเดิม ๆ ที่ไม่สามารถบดขยี้ศัตรูได้อย่างรวดเร็วเหมือนในอดีต อีกทั้งยังทำให้เกิดความไม่พอใจในหมู่แม่ทัพบางคน โดยเฉพาะกรณีของจอมพลแบร์นาด็อตที่ถูกปลดหลังยุทธการ และความไม่พอใจในหมู่พันธมิตรเยอรมันที่เริ่มลังเลต่อฝรั่งเศส
เดสตินี 2

เดสตินี 2  เป็นวิดีโอเกมออนไลน์แนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยแอคติวิชัน โดยได้วางจำหน่ายในวันที่ 6 กันยายน ค.ศ. 2017 บนเอกซ์บอกซ์วันกับเพลย์สเตชัน 4 และได้วางจำหน่ายบนไมโครซอฟท์ วินโดวส์ในเดือนต่อมา วิดีโอเกมเป็นภาคต่อของ "เดสตินี" ภาคแรก ใน ค.ศ. 2014 และการขยายตัวที่ตามมา วิดีโอเกมนี้ประกอบด้วย "โลกแห่งนิยายวิทยาศาสตร์" วิดีโอเกมมีสภาพแวดล้อม "โลกร่วมกัน" หลายผู้เล่นที่มีองค์ประกอบของเกมเล่นตามบทบาท เช่นเดียวกับรูปแบบเดิมใน "เดสตินี 2" จะแบ่งประเภทเกมระหว่างผู้เล่นกับสภาพแวดล้อม (PvE) และผู้เล่นกับผู้เล่น (PvP) นอกเหนือจากภารกิจปกติแล้ว โหมดผู้เล่นกับสภาพแวดล้อมยังมี "การโจมตี" สามแบบและการโจมตีหกผู้เล่น นอกจากนี้ยังมีโหมดฟรีโรมลาดตระเวณสำหรับแต่ละดาวเคราะห์และมีกิจกรรมสาธารณะรวมทั้งกิจกรรมใหม่ที่ไม่ได้ให้ความสำคัญกับฉบับเดิม กิจกรรมใหม่เหล่านี้ให้ความสำคัญกับการสำรวจดาวเคราะห์และการมีปฏิสัมพันธ์กับตัวละครที่ผู้เล่นไม่ได้ควบคุม ส่วนโหมดผู้เล่นกับผู้เล่นมีโหมดเป้าหมายตามวัตถุประสงค์เช่นเดียวกับโหมด Deathmatch แบบดั้งเดิม
เคลาส์ เฟลิคส์ ฟ็อน อัมส์แบร์ค

เคลาส์ เฟลิคส์ ฟ็อน อัมส์แบร์ค  เกิดเมื่อวันที่ 1 กันยายน พ.ศ. 2433 ณ เยอรมนี เป็นบุตรชายของ วิลเฮ็ล์ม ฟ็อน อัมส์แบร์ค กับ อิริส ฟ็อน อัมส์แบร์ค ในสงครามโลกครั้งที่หนึ่ง เขาเป็นทหารในกองทัพบกจักรวรรดิเยอรมัน โดยเป็นทหารคู่ใจของ นายพลพอล ฟอน เลตโตว์-เวอร์เบก ซึ่งทั้ง 2 ต่างสู้รบที่แอฟริกาตะวันออกของเยอรมนี 
ใน พ.ศ. 2460 เขาได้ไปทำสวนที่ประเทศแอฟริกาใต้ แต่ประสบความล้มเหลว ใน พ.ศ. 2471 เขาได้ย้ายไปพำนัก ณ ดินแดนแทนกันยีกาหรือแทนซาเนียในปัจจุบัน ซึ่งหลบหนีจากเหตุสงครามโลกครั้งที่สอง โดยเขานั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศใน พ.ศ. 2490
แต่งงาน.
เคลาส์ได้แต่งงานกับ บารอนเนสกอซตา ฟอน เดม บุสส์เช-เฮดเดนฮัวเซน เมื่อวันที่ 4 กันยายน พ.ศ. 2467 โดยมีบุตรดังนี้
เคลาส์เสียชีวิตเมื่อวันที่ 19 ธันวาคม พ.ศ. 2496 ณ ประเทศเยอรมนีตะวันตก ด้วยอาการหัวใจวาย สิริอายุรวม 63 ปี
มหาวิทยาลัยเออเรอบรู

มหาวิทยาลัยเออเรอบรู  เป็นมหาวิทยาลัยของรัฐ ตั้งอยู่ที่เมืองเออเรอบรู ประเทศสวีเดน มหาวิทยาลัยเริ่มก่อตั้งเป็นครั้งแรกจากการเริ่มมีการสอนในบางหลักสูตรของมหาวิทยาลัยอุปซอลาที่เมืองเออเรอบรูในช่วงปลาย ค.ศ.1960 หลังจากนั้นได้ตั้งเป็นวิทยาลัยเออเรอบรูในปี ค.ศ.1977 วิทยาลัยเออเรอบรูได้ทำงานร่วมกับสถาบันทางการศึกษาอื่น ๆ 3 แห่ง ที่มีอยู่ในเมืองเออเรอบรูอยู่ก่อนแล้วคือ วิทยาลัยการศึกษา วิทยาลัยการกีฬา และวิทยาลัยการสังคมสงเคราะห์
รัฐบาลสวีเดนได้ยกฐานะวิทยาลัยเออเรอบรูเป็นมหาวิทยาลัยเออเรอบรูในปี ค.ศ.1999 และได้กลายเป็นมหาวิทยาลัยแห่งที่ 12 ของประเทศสวีเดน
วันที่ 30 มีนาคม ค.ศ.2010 มหาวิทยาลัยได้เริ่มก่อตั้งวิทยาลัยแพทยศาสตร์ และทำงานร่วมกับโรงพยาบาลมหาวิทยาลัยเออเรอบรูเพื่อใช้ในการฝึกสอนและทำวิจัยของมหาวิทยาลัย และได้กลายเป็นโรงเรียนแพทย์ลำดับที่ 7 ของประเทศสวีเดน
ในปี 2018 มหาวิทยาลัยเออเรอบรูถูกจัดอยู่ในลำดับที่ 62 ในภาพรวมของกลุ่มมหาวิทยาลัยใหม่ทั่วโลก (Young University Rankings) และหลักสูตรนิติศาสตร์ของมหาวิทยาลัยเป็นหลักสูตรหนึ่งที่มีผู้เลือกมากที่สุดในการสอบคัดเลือกเข้ามหาวิทยาลัยในประเทศสวีเดน (อันดับ 10 ในปี ค.ศ. 2018 มีผู้ยื่นใบสมัครกว่า 4,800 คน)
มหาวิทยาลัยเออเรอบรูมีทั้งหมด 3 วิทยาเขต คือ วิทยาเขตแอล์มบีในเมืองเออเรอบรูเป็นที่ตั้งของวิทยาลัยวิทยาศาสตร์สุขภาพและวิทยาลัยต่าง ๆ ของมหาวิทยาลัย วิทยาเขต USÖ ติดกับโรงพยาบาลมหาวิทยาลัยเออเรอบรู (Universitetssjukhus Örebro) เป็นที่ตั้งของวิทยาลัยแพทยศาสตร์ และวิทยาเขตกรีฮิตตันที่เมืองกรีฮิตตัน เป็นที่ตั้งของวิทยาลัยการโรงแรม
วิทยาลัย.
มหาวิทยาลัยมีหลักสูตรการสอนมากกว่า 85 หลักสูตร มีนักศึกษาเต็มเวลากว่า 17,000 คน นักศึกษาที่ทำวิจัยระดับปริญญาเอก 400 คน ศาสตราจารย์มหาวิทยาลัย 125 คน อาจารย์และนักวิจัย 520 คน เจ้าหน้าที่เต็มเวลากว่า 1400 คน แบ่งเป็น 3 คณะ 8 วิทยาลัย ได้แก่
ลิงค์ในภาษาเดนมาร์กและสวีเดน

ในภาษาเดนมาร์กและภาษาสวีเดนมาตรฐาน คำนามต่าง ๆ มีลิงค์ (เพศทางไวยากรณ์) สองลิงค์ และคำสรรพนามก็มีลิงค์ สองลิงค์เหมือนกัน นอกเหนือจากสองลิงค์นี้จะเป็นลิงค์ธรรมชาติคล้ายกับในภาษาอังกฤษ
ภาพรวม.
แต่เดิม เช่นเดียวกับภาษาเจอร์แมนิกอื่น ๆ คำนามในภาษาเดนมาร์กและสวีเดนจะมีลิงค์ใดลิงค์หนึ่งในสามลิงค์ ได้แก่ ปุงลิงค์  อิตถีลิงค์  และนปุงสกลิงค์  เมื่อเวลาผ่านไปอิตถีลิงค์และปุงลิงค์รวมกันเป็นลิงค์รวม  ลิงค์รวมมีที่ใช้ในบางภาษาย่อยของภาษาดัตช์ แต่ในภาษาดัตช์ การรวมกันยังไม่สมบูรณ์โดยเหลือร่องรอยบางอย่างในสรรพนาม ในภาษาสวีเดนมีรูปแบบที่เบี่ยงเบนไปจากลิงค์ร่วมที่สมบูรณ์เช่นกัน ในภาษาเดนมาร์กไม่เหลือร่องรอยดังกล่าว เนื่องจากภาษาเดนมาร์กไม่ใช้สรรพนามชุดเดียวกันสำหรับทั้งสิ่งของและบุคคลอย่างภาษาดัตช์และเยอรมัน แต่มีบุรุษสรรพนามตามลิงค์หรือเพศธรรมชาติสำหรับใช้กับบุคคล และสรรพนามตามลิงค์หรือเพศทางไวยากรณ์ต่างหากสำหรับใช้กับสิ่งของและสัตว์เช่นเดียวกับภาษาอังกฤษ
ในขณะที่ภาษาเดนมาร์กและสวีเดนมาตรฐานมีความคล้ายคลึงกันมากในเรื่องของลิงค์คำนาม แต่ภาษาถิ่นต่าง ๆ ของภาษาทั้งสองก็มีจำนวนลิงค์แตกต่างกันไปตั้งแต่หนึ่งถึงสามลิงค์ ส่วนภาษานอร์เวย์ แม้จะคล้ายคลึงกับภาษาทั้งสอง แต่ก็ใช้ลิงค์สามลิงค์ในภาษามาตรฐาน และในบางภาษาย่อย (เช่น ภาษาถิ่นแบร์เกนหรือภาษาย่อยริกส์โมลของภาษานอร์เวย์แบบบูกโมล) ใช้ลิงค์สองลิงค์
ประวัติศาสตร์และภาษาถิ่น.
ประมาณ ค.ศ. 1300 ภาษาเดนมาร์กมีลิงค์ทั้งหมดสามลิงค์ คำนามที่เป็นปุงลิงค์สามารถทำให้เป็นรูปชี้เฉพาะด้วยการเติมหน่วยคำปัจจัย "-in" ไว้ข้างท้าย, อิตถีลิงค์เติมหน่วยคำ "-æn" และนปุงสกลิงค์เติมหน่วยคำ "-æt" หรือ "-it" ในบางภาษาถิ่น เช่น จัตแลนด์ตะวันออก โคเปนเฮเกน สต็อกโฮล์ม หน่วยคำ "-in" และ "-æn" ผสานกันเป็นหน่วยคำ "-en" จึงสูญเสียความแตกต่างระหว่างหน่วยคำแสดงลิงค์ทั้งสอง ในขณะที่ภาษาถิ่นอื่น ๆ เช่น ภาษาเดนมาร์กแบบเกาะ (Insular Danish) ยังคงรักษาความแตกต่างไว้ โดยหน่วยคำแสดงอิตถีลิงค์เปลี่ยนเป็น "-en" และหน่วยคำแสดงปุงลิงค์สูญเสีย "n" และกลายเป็น "-i" หรือภาษาถิ่นนอร์เวย์และสวีเดนเหนือ หน่วยคำชี้เฉพาะแสดงปุงลิงค์เปลี่ยนเป็น "-en" ในขณะที่หน่วยคำชี้เฉพาะแสดงอิตถีลิงค์สูญเสียตัว "n" และกลายเป็น "-a"
ไวยากรณ์.
สรรพนาม.
เช่นเดียวกับในภาษาอังกฤษ การกกรรมตรงและการกกรรมรองรวมกันเป็นการกเดียวคือการกอ้อม (oblique case) และแสดงไว้ที่สรรพนามกรรมเท่านั้น
เวลีคีกราจดานิน

เวลีคีกราจดานิน  เป็นภาพยนตร์แนวชีวประวัติจากสหภาพโซเวียตในปี 1938 กำกับโดย Fridrikh Ermler เป็นภาพยนตร์โซเวียตเรื่องแรกที่ทำขึ้นสำหรับภาพยนตร์ทางโทรทัศน์
ภาพยนตร์จะเล่าชีวประวัติสมมติของเซียร์เกย์ คีรอฟ (ในภาพยนตร์ใช้ตัวละครชื่อซาฮอฟ) ภาพยนตร์เรื่องนี้มีจุดมุ่งหมายเพื่อสนับสนุนอุดมการณ์สำหรับการกวาดล้างใหญ่ และแสดงให้เห็นถึงชีวิตในสหภาพโซเวียตในคริสต์ทศวรรษ 1920 -1930
ฮัมดัมซัลตาเนห์ ปาห์ลาวี

เจ้าหญิงฮาดัมซัลดีห์ ปาห์ลาวี  ประสูติเมื่อวันที่ 22 กุมภาพันธ์ 2446 ณ กรุงเตหะราน อิหร่าน เป็นพระราชธิดาพระองค์ใหญ่ใน เรซา ชาห์ ปาห์ลาวี กับ มารายัม ซาวากูดไฮ พระวรราชชายาคนแรก โดยพระมารดาของพระองค์นั้นเสียชีวิตไปตั้งแต่พระองค์ทรงมีพระชันษา 1 ขวบ พระองค์ได้เสกมรสกับ ฮาดี อาตาบาเมื่อปี 2468 มีพระบุตรดังนี้
เจ้าหญิงฮาดัมซัลดีห์ ปาห์ลาวี สิ้นพระชนม์ลงเมื่อวันที่ 1 มกราคม 2521 สิริพระชันษา 74 ชันษา
แจ็ก บรุกส์แบงก์

แจ็ก คริสโตเฟอร์ สแตมป์ บรุกส์แบงก์ (เกิด 3 พฤษภาคม พ.ศ. 2529) เป็นผู้จำหน่ายไวน์และเป็นทูตตราสินค้า  ชาวสหราชอาณาจักร เป็นพระสวามีในเจ้าหญิงยูเชนี พระราชนัดดาในสมเด็จพระราชินีนาถเอลิซาเบธที่ 2
ประวัติ.
แจ็ก บรุกส์แบงก์เกิดเมื่อวันที่ 3 พฤษภาคม พ.ศ. 2529 เป็นบุตรคนโตของจอร์จ เอ็ดเวิร์ด ฮิว บรุกส์แบงก์ ผู้บริหารบริษัทและนักบัญชี กับนิโคลา นิวตัน ภรรยา บิดามารดาเป็นศิษย์เก่าจากวิทยาลัยอีตัน ปัจจุบันใช้ชีวิตไปมาระหว่างลอนดอนกับบอร์โดซึ่งมีชื่อเสียงด้านการผลิตไวน์ บรุกส์แบงก์มีพี่ชายคนหนึ่งชื่อทอมัส ซึ่งเป็นศิษย์เก่าวิทยาลัยอีตันเช่นกัน
เขาเป็นญาติชั้นที่สามของเจ้าหญิงยูเชนี เมื่อนับจากฝ่ายซาราห์ ดัชเชสแห่งยอร์ก เพราะเขาเป็นเป็นลื่อของเซอร์เอ็ดเวิร์ด คลินเทอรอว์ บรุกส์แบงก์ บารอเน็ตที่ 1 แห่งฮีลอไมเนอร์ และทอมัส โค้ก เอิร์ลที่ 2 แห่งเลสเตอร์ ผู้สืบเชื้อสายมาแต่พระเจ้าเอ็ดเวิร์ดที่ 3 แห่งอังกฤษ และพระเจ้าเจมส์ที่ 2 แห่งอังกฤษ มีปู่ทวดคือเซอร์แจ็ก โค้ก เจ้าพนักงาน  เคยถวายงานแก่สมเด็จพระเจ้าจอร์จที่ 6 และสมเด็จพระราชินีนาถเอลิซาเบธที่ 2
การศึกษาและการทำงาน.
บรุกส์แบงก์สำเร็จการศึกษาจากโรงเรียนสโตว์ในบักกิงแฮมเชอร์ และศึกษาต่อที่มหาวิทยาลัยบริสตอลจนสำเร็จการศึกษา เขาเคยทำงานเป็นผู้จัดการทั่วไปของไนต์คลับของชนชั้นสูงชื่อมาฮิกี  ที่เจ้าชายวิลเลียมและเจ้าชายแฮร์รีเคยเสด็จมาเป็นการส่วนพระองค์บ่อย ๆ ปัจจุบันเขาทำงานเป็นทูตตราสินค้าของเตกีลายี่ห้อกาซามีโกส
เสกสมรส.
บรุกส์แบงก์หมั้นหมายกับเจ้าหญิงยูเชนีแห่งยอร์กเมื่อวันที่ 22 มกราคม พ.ศ. 2561 หลังทั้งสองคบหากันมาเจ็ดปี จากการแนะนำของสหายระหว่างเล่นสกีในประเทศสวิตเซอร์แลนด์ ซึ่งนายบรุกส์แบงก์ทำงานที่นั่น บรุกส์แบงก์เคยคุกเข่าขอเจ้าหญิงยูเชนีแต่งงานระหว่างท่องเที่ยวในประเทศนิการากัว เดือนเมษายนปีเดียวกันนั้น ทั้งสองย้ายออกจากพระราชวังเซนต์เจมส์ แล้วไปประทับ ณ ตำหนักไอวีภายในพระราชวังเค็นซิงตัน
พิธีเสกสมรสถูกจัดขึ้น ณ โบสถ์น้อยนักบุญจอร์จภายในปราสาทวินด์เซอร์ในวันที่ 12 ตุลาคม พ.ศ. 2561 หลังพระราชพิธีเขามิได้รับบรรดาศักดิ์ใด ๆ
บรุกส์แบงก์และเจ้าหญิงยูเชนีให้กำเนิดบุตรคนแรกเมื่อวันที่ 9 กุมภาพันธ์ พ.ศ. 2564 ณ โรงพยาบาลพอร์ตแลนด์สำหรับสตรีและเด็กในลอนดอน ด้วยการผ่าท้องทำคลอด สืบเนื่องจากการผ่าตัดพระปิฐิกัณฐกัฐิคดของเจ้าหญิงยูเชนีก่อนหน้านี้ บุตรคนนี้อยู่ในลำดับที่ 11 ของการสืบราชสันตติวงศ์สหราชอาณาจักรเมื่อแรกเกิด และได้รับการตั้งชื่อว่า ออกัสต์ ฟิลิป ฮอว์ก บรุกส์แบงก์ เมื่อวันที่ 20 กุมภาพันธ์ พ.ศ. 2564
เหตุโจมตีในวิทยาลัยสารพัดช่างเคียร์ช

เมื่อวันที่ 17 ตุลาคม พ.ศ. 2561 เกิดเหตุระเบิดและกราดยิงนักศึกษาในโรงอาหารวิทยาลัยสารพัดช่างเคียร์ชที่เมืองเคียร์ชบนคาบสมุทรไครเมีย (ซึ่งถูกรัสเซียยึดครอง) วิทยาลัยแห่งนี้มีนักศึกษาอายุตั้งแต่ 15 ปี ไปจนถึงประมาณ 25 ปี เหตุการณ์นี้ส่งผลให้มีผู้เสียชีวิต 19 คน และผู้บาดเจ็บ 54 คน โดย 12 คนในจำนวนนี้มีอาการสาหัส
ผู้ก่อเหตุคือ วลาดิสลัฟ รอสเลียคอฟ นักศึกษาอายุ 18 ปี ซึ่งหลังจากก่อเหตุได้ยิงตัวตาย ผู้รอดชีวิตคนหนึ่งระบุว่า การกราดยิงกินเวลานาน 15 นาที 
เหตุโจมตีครั้งนี้ได้รับการสอบสวนในฐานะฆาตกรรมหมู่ ไม่ใช่การก่อการร้าย วลาดีมีร์ ปูติน ประธานาธิบดีรัสเซีย บรรยายเหตุการณ์นี้ว่าเป็น "โศกนาฏกรรม" และแสดงความเสียใจกับครอบครัวของเหยื่อในขณะเข้าร่วมการประชุมที่เมืองโซชี
รันนามารี

รันนามารี (อักษรโรมัน: Rannamaari) เป็นปีศาจแห่งท้องทะเลความเชื่อปรัมปราของชาวมัลดีฟส์ ซึ่งมีความเกี่ยวเนื่องกับการเปลี่ยนศาสนาจากพุทธเป็นอิสลาม
ประวัติ.
ฉบับพื้นเมือง.
รันนามารีเป็นปีศาจแห่งท้องทะเลลึก ชาวบ้านจำต้องสังเวยหญิงพรหมจารีแก่ปีศาจตนนี้ทุกเดือน โดยทุก ๆ วันสุดท้ายของเดือน กษัตริย์จะทรงเลือกสตรีที่สุขภาพอ่อนแอที่สุดในเกาะไปนอนค้างคืนที่วัดเพื่อรอการสังเวย โดยรันนามารีจะไปถึงในยามวิกาล ครั้นรุ่งสางหญิงผู้นั้นจะถึงแก่ความตาย และชาวเกาะจะช่วยกันปลงศพหญิงดังกล่าวด้วยการฝัง
ฉบับอิบน์ บาตูตา.
อิบน์ บาตูตา (อักษรโรมัน: Ibn Batuta) นักเดินทางชาวโมร็อกโก ผู้เคยเดินทางไปทวีปเอเชีย บันทึกเกี่ยวกับรันนามารีไว้ ความว่า
"รันนามารี เป็นปีศาจที่ชาวมัลดีฟส์สมัยก่อนพรั่นพรึง ทุก ๆ เดือนจะมีการบูชายัญหญิงพรหมจารี มิเช่นนั้นชาวบ้านอาจถูกปีศาจตนนี้ออกอาละวาดด้วยความแค้น หญิงสาวชาวเกาะจะถูกกษัตริย์หรือองคมนตรีเลือกสำหรับไปบูชาปีศาจ เบื้องต้นเธอจะถูกขังเดี่ยวในวัดซึ่งตั้งอยู่ชายฝั่งทะเลด้านบูรพาทิศของมาเลช่วงคืนแรกของเดือน ครั้นรุ่งสางครอบครัวจะไปที่วัดเพื่อรับศพของหญิงสาว ชาวมัลดีฟส์เกรงกลัวปีศาจตนนี้มาก จนกระทั่งมีผู้เดินทางมุสลิมคนหนึ่งเดินเข้าไปหาแม่หญิงที่จะถูกสังเวยแก่ปีศาจในวัดแล้วอ่านโองการจากพระคัมภีร์อัลกุรอาน เมื่อเขาอ่านโองการจบ ปีศาจก็หายไป และไม่ปรากฏเรื่องราวทำนองนี้ขึ้นอีก ประชาชนบนเกาะต่างดีใจที่ปีศาจตนนี้หายไป และเชื่อว่าอัลลอฮ์ใหญ่ยิ่งเหนือสิ่งอื่นใด ทั้งหมดจึงเข้ารับอิสลาม"
บารอนเนสเฮ็ดวิกแห่งซิงเออร์ตอฟฟ์-ดรีบวร์ก

บารอนเนสเฮ็ดวิกแห่งซิงเออร์ตอฟฟ์-ดรีบวร์ก  เกิดเมื่อวันที่ 22 พฤสจิกายน 2391 เป็นบุตรีคนที่ 3 ของ เคานต์แอนสท์แห่งซิงเออร์ตอฟฟ์-ดรีบวร์ก และ บารอนเนสแคร์โรไลน์แห่งเวนก์ ครอบครัวของเธอนั้นเป็นเศรษฐีระดับนึง เนื่องจากมีที่ดินหลายแห่งในเวสเพเลีย และเป็นเจ้าของปราสาทในเบด ดรีบวร์ก ปู่ของเธอนั้นทำธุรกิจเกี่ยวกับสมุนไพรและเป็นหุ้นส่วนรายใหญ่ในบริษัทผลิตน้ำหอม โดยครอบครัวของเธอนั้นยังมีโรงแรมและสปาอีกหลายแห่งในประเทศปรัสเซีย 
แต่งงาน.
เธอสมรสกับ บารอนอัชวินแห่งซิงเออร์ตอฟฟ์-แครม เมื่อวันที่ 24 กันยายน 2412 มีบุตรดังนี้
ต่อมาในปั 2424 สามีของเธอได้เพิ่มนามสกุลใหม่เป็น ซิงเออร์ตอฟฟ์-แครม
มนุษย์คนแรกบนดวงจันทร์

มนุษย์คนแรกบนดวงจันทร์  เป็นภาพยนตร์ชีวประวัติในปี ค.ศ. 2018 กำกับโดยเดเมียน ชาเซลล์ และเขียนบทโดยจอช ซิงเงอร์ จากหนังสือเรื่อง "" แต่งโดย เจมส์ อาร์. แฮนเซน ภาพยนตร์นำแสดงโดย ไรอัน กอสลิง รับบท นีล อาร์มสตรอง ร่วมด้วย แคลร์ ฟอย, เจสัน คลาร์ก, ไคล์ แชนด์เลอร์, โครีย์ สโตลล์, ซีอะรัน ฮินส์, คริสโตเฟอร์ แอบบอตต์, แพทริก ฟูกิต และลูคัส ฮาส โดยมีเรื่องราวเกี่ยวกับหลังภาระกิจสู่ดวงจันทร์ของอะพอลโล 11 เมื่อปี 1969 ผู้อำนวยสร้างเรื่องนี้คือ สตีเวน สปีลเบิร์ก
มอเรเวีย

มอเรเวีย  หรือ โมราวา  เป็นดินแดนทางฝั่งตะวันออกของประเทศเช็กเกีย มีพื้นที่ประมาณ 22,000 ตารางกิโลเมตร และมีผู้อยู่อาศัยประมาณ 3 ล้านคน ซึ่งเท่ากับประมาณร้อยละ 30 ของประชากรทั้งหมดในเช็กเกีย โดยสถิติจากปี ค.ศ. 1921 ระบุว่าพื้นที่ทั้งหมดของมอเรเวียซึ่งรวมถึงดินแดนแทรกในไซลีเชียครอบคลุมพื้นที่ 22,623.41 ตารางกิโลเมตร
รายการอ้างอิง.
<templatestyles src="Reflist/styles.css" />
อีเวร์ตง กงชัลวีส ซาตูร์นีนู

เอแวร์ตัน กอนซัลเวส ซาตูร์นีนู (5 กุมภาพันธ์ ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองหลังให้กับแบงค็อก ยูไนเต็ดในไทยลีก
สโมสรอาชีพ.
เชียงราย ยูไนเต็ด.
ในวันที่ 3 มกราคม ค.ศ. 2017 เชียงราย ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากสโมสรลูเวอร์เดนเซ ต่อมาในวันที่ 11 มีนาคม ค.ศ. 2017 อีเวร์ตงทำประตูแรกในลีก นัดที่เชียงรายเปิดบ้านแซงเอาชนะราชนาวี 3–2
แบงค็อก ยูไนเต็ด.
ในวันที่ 27 ธันวาคม ค.ศ. 2017 แบงค็อก ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากเชียงราย ยูไนเต็ด เป็นที่เรียบร้อย ต่อมาในวันที่ 7 เมษายน ค.ศ. 2018 อีเวร์ตงทำประตูแรกในลีก นัดที่แบงค็อกบุกไปชนะการท่าเรือที่แพตสเตเดียม 3–0
จูดี ฮอลิเดย์

จูดี ฮอลิเดย์ (21 มิถุนายน พ.ศ. 2464 – 7 มิถุนายน พ.ศ. 2508) เป็นนักแสดง นักแสดงตลก และนักร้องชาวอเมริกัน เธอเริ่มต้นอาชีพด้วยการเป็นส่วนหนึ่งในการแสดงที่ไนต์คลับ ก่อนที่จะได้ทำงานในละครบรอดเวย์และเพลง ความสำเร็จของเธอเริ่มในปี พ.ศ. 2489 เมื่อได้แสดงละครเวทีเรื่อง "บอร์นเยสเตอร์เดย์" ในบทบิลลี ดอว์น ซึ่งนำไปสู่การแสดงในฉบับภาพยนตร์ปี พ.ศ. 2493 การแสดงจากภาพยนตร์เรื่องนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยมและรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก ฮอลิเดย์ปรากฏตัวในภาพยนตร์หลายเรื่องตลอดช่วงคริสต์ทศวรรษ 1950 เธอยังได้คำวิจารณ์ที่ดีจากการแสดงในละครเพลงบรอดเวย์ที่ชื่อ "เบลส์อาร์ริงนิง" ซึ่งทำให้เธอชนะรางวัลโทนี สาขานักแสดงหญิงยอดเยี่ยมในด้านละครเพลง และกลับมารับบทเดิมในละครเดิมฉบับภาพยนตร์ ปี พ.ศ. 2503
จากการสูบบุหรี่อย่างหนัก ฮอลิเดย์เสียชีวิตด้วยโรคมะเร็งเต้านม เมื่อวันที่ 7 มิถุนายน พ.ศ. 2508 สองสัปดาห์ก่อนวันเกิดปีที่ 44 ของเธอ ร่างของเธอถูกฝังอยู่ในสุสานเวสต์เชสเตอร์ฮิลส์ ที่หมู่บ้านเฮสติงส์-ออน-ฮัดสัน ในนครนิวยอร์ก ห้าปีก่อนที่เธอจะเสียชีวิต ฮอลิเดย์ยังมีดวงดาวอยู่บนฮอลลีวูดวอล์กออฟเฟม อยู่ที่ 6901 ฮอลลีวูดบูเลวาร์ด ในลอสแอนเจลิส
ภาษาครีโอลเฮติ

ภาษาครีโอลเฮติ  เป็นภาษาครีโอลที่ได้รับอิทธิพลส่วนใหญ่มาจากภาษาฝรั่งเศส นอกจากนี้ยังได้รับอิทธิพลจากภาษาโปรตุเกส ภาษาสเปน ภาษาอังกฤษ ภาษาตาอีโน และภาษาต่าง ๆ ในแถบแอฟริกาตะวันตกโดยมีผู้พูดประมาณกว่า 10–12#เปลี่ยนทาง ล้านคนทั่วโลก ซึ่งส่วนใหญ่มักเป็นชาวเฮติ
ก่อนช่วงปลายคริสต์ศตวรรษที่ 20 ภาษาครีโอลเฮติเป็นภาษาที่มีการใช้กันในวงจำกัด โดยประเด็นเกี่ยวกับการใช้และการเรียนการสอนภาษาครีโอลเฮติซึ่งเป็นภาษาที่ชาวฝรั่งเศสไม่สามารถเข้าใจได้เป็นประเด็นที่มีการโต้เถียงกันมาแล้วตั้งแต่คริสต์ศตวรรษที่ 19 เนื่องจากชาวเฮติบางคนมองว่าภาษาฝรั่งเศสเป็นอิทธิพลของพวกล่าอาณานิคม และชนชั้นสูงในฝรั่งเศสมักดูถูกภาษาครีโอลเฮติว่าเปรียบเสมือนภาษาฝรั่งเศสของคนที่ไร้การศึกษาหรือคนยากจน
ภาษาครีโอลเฮติเป็นภาษาที่มีการใช้กันในวงจำกัด การเรียนการสอนในโรงเรียนส่วนใหญ่มักจะใช้ภาษาฝรั่งเศสเป็นหลัก โดยก่อนหน้านี้เมื่อปี พ.ศ. 2521 ก็เคยมีการเสนอให้ใช้ภาษาครีโอลเฮติในการเรียนการสอนในสี่ปีแรกของชั้นประถมศึกษา แต่ก็ไม่ประสบความสำเร็จมากนัก แต่ก็ส่งผลให้มีการใช้ภาษาครีโอลเฮติในวงกว้างขึ้นเล็กน้อย ปัจจุบันรัฐบาลเฮติได้พยายามขยายการใช้ภาษาครีโอลเฮติให้กว้างขึ้น รวมถึงปรับปรุงระบบการเรียนการสอนในโรงเรียนด้วย
ฌ็อง-ตอมา อารีกี เดอ กาซานอวา

ฌ็อง-ตอมา อารีกี เดอ กาซานอวา  หรือที่บางแหล่งระบุชื่อว่า ฌ็อง-ตูแซ็ง อารีกี เดอ กาซานอวา (เกิดวันที่ 8 มีนาคม ค.ศ. 1778 ในกอร์เต; เสียชีวิตวันที่ 22 มีนาคม ค.ศ. 1853 ในปารีส) เป็นนักการทูตและทหารฝรั่งเศสในสงครามปฏิวัติฝรั่งเศสและสงครามนโปเลียน ในปลายคริสต์ทศวรรษ 1840 อารีกีเข้าไปมีส่วนร่วมในการเมืองและได้รับเลือกเป็นสมาชิกสภาผู้แทนราษฎรและสมาชิกวุฒิสภาในรัฐสภาฝรั่งเศส เขาเป็นญาติเขยของนโปเลียน โบนาปาร์ต
ชีวิตทหาร.
อารีกีเกิดที่เมืองกอร์เตบนเกาะคอร์ซิกา เข้าเรียนในโรงเรียนทหารที่เมืองเรอแบใน ค.ศ. 1787 และเข้าเรียนในมหาวิทยาลัยที่เมืองปีซาก่อนจะกลับสู่คอร์ซิกาใน ค.ศ. 1796 อารีกีเป็นสามีของลูกพี่ลูกน้องคนหนึ่งของนโปเลียน โบนาปาร์ต เขาได้รับตำแหน่งร้อยโทในกองทัพอิตาลีของฝรั่งเศสและได้ติดตามนโปเลียนโดยตรง ต่อมาเขาได้เป็นเลขานุการสถานอัครราชทูตฝรั่งเศสในโรมในขณะที่โฌแซ็ฟ โบนาปาร์ตดำรงตำแหน่งอัครราชทูตที่นั่น จากนั้นเขาได้กลับสู่ชีวิตทหารโดยร่วมรบกับนโปเลียนในการรบที่อิยิปต์ ได้รับบาดเจ็บในยุทธการที่อัศศอลฮียะฮ์ มีส่วนร่วมในการโอบล้อมเมืองจัฟฟาและเอเคอร์ และได้รับการเลื่อนตำแหน่งเป็นร้อยเอก ระหว่างการล้อมเมืองเอเคอร์ กระสุนปืนลูกหนึ่งเฉี่ยวหมวกนโปเลียนไปถูกอารีกีเข้าที่ลำคอและตัดหลอดเลือดแดง ศัลยแพทย์ดอมีนิก ฌ็อง ลาแร เชื่อว่าบาดแผลนั้นร้ายแรงถึงตาย ถึงกระนั้นก็ดูแลรักษาอารีกีและช่วยชีวิตเขาไว้ได้ อารีกีกลับสู่ฝรั่งเศสและร่วมรบในยุทธการที่มาเรงโก
เมื่อนโปเลียนได้ขึ้นเป็นจักรพรรดิแห่งฝรั่งเศส อารีกีได้รับตำแหน่งเป็นนายพลทหารม้า อารีกีได้เข้ารบในหลายสมรภูมิ เช่น ยุทธการที่อัสเพิร์น-เอ็สลิง, ยุทธการที่วากรัม เป็นต้น
ในช่วงสงครามสหสัมพันธมิตรครั้งที่หก นโปเลียนพ่ายแพ้และถูกกองทัพพันธมิตรโจมตีสวนกลับ ในยุทธการที่แฟร์-ช็องเปอนวซ เขาได้ร่วมทัพกับจอมพล โอกุสต์ เดอ มาร์มง แต่เนื่องจากกองทัพสหสัมพันธมิตรมีมาก ทำให้ต้องถอยร่นและร่วมมือกับจอมพลฝรั่งเศสคนอื่น ๆ เพื่อทำการปกป้องกรุงปารีส
หลังสงครามนโปเลียน.
ใน ค.ศ. 1849 อารีกีได้ดำรงตำแหน่งผู้แทนราษฎรจากเกาะคอร์ซิกาในสภาผู้แทนราษฎรฝรั่งเศสและต่อมาได้รับเลือกเป็นสมาชิกวุฒิสภา ตำแหน่งสุดท้ายของเขาคือผู้บัญชาการออแตลเดแซ็งวาลีด
การยกย่อง.
ชื่อของเขาปรากฏในประตูชัยกรุงปารีส เขาได้รับเหรียญกล้าหาญเลฌียงดอเนอร์และเหรียญอิสริยาภรณ์แห่งรูเนียน ทางด้านบาวาเรียได้ให้เหรียญกล้าหาญแห่งมัคส์ โยเซ็ฟ เพื่อเป็นการเชิดชูเกียรติยศของเขา
วังเดร์ ลูอีส ซิลวา ซูซา

วังเดร์ ลูอีส ซิลวา ซูซา (17 เมษายน ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองกลางตัวรุกให้กับชลบุรี ในไทยลีก 2
สโมสรอาชีพ.
เชียงราย ยูไนเต็ด.
ในวันที่ 5 มีนาคม ค.ศ. 2017 วังเดร์ ลูอีส ทำประตูแรกในไทยลีก นัดที่เชียงรายเปิดบ้านเอาชนะสุพรรณบุรี 2–0
แบงค็อก ยูไนเต็ด.
ในวันที่ 21 ธันวาคม ค.ศ. 2017 วังเดร์ ลูอีส ได้เซ็นสัญญา 2 ปีกับแบงค็อก ยูไนเต็ด ต่อมาในวันที่ 4 มีนาคม ค.ศ. 2018 วังเดร์ ลูอีส ทำประตูแรกในไทยลีก นัดที่แบงค็อกบุกไปชนะราชบุรีที่มิตรผลสเตเดียม 2–1 โดยสถิติฤดูกาล 2018 วังเดร์ ลูอีส ทำประตูให้กับสโมสรได้ทั้งหมด 5 ประตู
วรุฒ เมฆมุสิก

วรุฒ เมฆมุสิก (ชื่อเล่น เจ; 21 กุมภาพันธ์ พ.ศ. 2535 —) เป็นนักฟุตบอลอาชีพชาวไทย ปัจจุบันเล่นตำแหน่งผู้รักษาประตูให้กับอยุธยา ยูไนเต็ดในไทยลีก
พายุโคโตะ

โคโตะ (; โรมาจิ: "Koto"; แปลตรงตัว#เปลี่ยนทาง 'เครื่องดนตรีญี่ปุ่นชนิดหนึ่ง, กลุ่มดาวพิณ') เป็นชื่อพายุหมุนเขตร้อนในรายชื่อชุดที่ 3 ลำดับที่ 5 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ คัมมูริ (แปลตรงตัว#เปลี่ยนทาง 'มงกุฎ, กลุ่มดาวมงกุฎเหนือ') มาก่อน แต่ถูกถอนออกไปในฤดูกาล 2562
พายุคัมมูรินั้นอาจหมายถึง
ส่วนชื่อโคโตะนั้น ในปัจจุบันยังไม่เคยถูกนำมาใช้เป็นชื่อพายุ
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พระเจ้าชาริแบร์ที่ 1

ชาริแบต์ที่ 1  เป็นกษัตริย์เมโรวินเจียนแห่งปารีส พระโอรสคนที่สองของโคลธาร์ที่ 1 กับพระมเหสีคนแรก อินกุนด์ พระเชษฐาของพระองค์ กุนธาร์ สิ้นพระชนม์ก่อนพระบิดา พระองค์ได้รับส่วนแบ่งในการแบ่งราชอาณาจักรของชาวแฟรงก์ที่เกิดขึ้นหลังการสิ้นพระชนม์ของพระบิดาในปี ค.ศ. 561 ทรงได้รับราชอาณาจักรเดิมของชิลเดอแบต์ที่ 1 ที่มีเมือหลวงอยู่ที่ปารีส
ชีวินส่วนตัว.
ชาริแบต์แต่งงานกับอินโกเบอร์กาและมีพระโอรสธิดาด้วยกันสี่คน คือ
ชาริแบต์มีอนุภรรยาหลายคน พระองค์มีบุตรสาวสองคนกับเมโรเฟลดา บุตรสาวของช่างทอขนสัตว์ และพี่น้องหญิงของเธอ มาร์โคเวฟา คือ แบร์เทเฟลด (แม่ชีในทัวส์) กับโคลไธด์ (แม่ชีในแซ็งต์ครัวส์, ปัวติเยส์) ชาริแบต์มีบุตรชายหนึ่งคนที่ตายในวัยทารกกับเธอโอโดกิลดา (หรือธูเดอชิลด์) บุตรสาวของคนเลี้ยงวัว
ชาริแบต์จับพระธิดา แบร์ธา แต่งงานกับพระเจ้าเอเธลเบิร์ต กษัตริย์เพแกนแห่งเคนต์ แบร์ธาพาบิชอปลิวดาด์ติดตัวไปเป็นผู้สารภาพบาปประจำตัว อิทธิพลของแบร์ธาในราชสำนักเคนต์เป็นตัวแปรที่นำไปสู่ความสำเร็จในการปฏิบัติภารกิจของนักบุญออกัสตินแห่งแคนเทอร์บรีในปี ค.ศ. 597 ซึ่งส่งผลให้เกิดการเปลี่ยนศาสนามานับถือศาสนาคริสต์ของผู้ปกครองแองโกลแซ็กซันคนแรก
การสู้รบทางทหารและการขึ้นครองบัลลังก์.
ในปี ค.ศ. 556 โคลธาร์ส่งพระโอรสชาริแบต์กับกุนแธรม (พระโอรสคนสุดท้อง) ไปต่อสู้กับพระมารดาเลี้ยง ชุนนา และพระอนุชาเลี้ยง ชราม ที่กำลังก่อการปฏิวัติ ระหว่างดำเนินการเจรจา ชรามซ่อนตัวอยู่ในเทือกเขาดำในลิมูแซ็ง เมื่อการเจรจาล้มเหลว สองกองทัพเตรียมที่จะทำสงครามกัน ทว่าพายุฝนฟ้าคะนองยับยั้งการสู้รบไว้ และชรามส่งจดหมายปลอมไปหาพระเชษฐาทั้งสอง ซึ่งเขาได้แจ้งข่าวลวงว่าพระบิดา (โคลธาร์) สิ้นพระชนม์แล้ว ชาริแบต์กับกุนแธรมรีบกลับไปเบอร์กันดีทันทีเพื่อรักษาตำแหน่งของตนเอง
หลังโคลธาร์สิ้นพระชนม์จริงๆ ในปี ค.ศ. 561 ราชอาณาจักรแฟรงก์ถูกแบ่งให้กับพระโอรสตามสัณฐานแบบใหม่ พระโอรสแต่ละคนปกครองอาณาจักรต่างๆ โดยไม่จำเป็นที่จะต้องมีความเชื่อมต่อกันทางภูมิศาสตร์ แต่อาจเป็นสองแคว้นที่ไม่ได้อยู่ติดกัน ราชอาณาจักรของแต่ละคนถูกตั้งชื่อตามเมืองที่พวกเขาใช้เป็นศูนย์กลางการปกครอง ชาริแบต์ได้รับนุสเตรีย (แคว้นระหว่างแม่น้ำซอมม์กับแม่น้ำลัวร์) อากีแตนกับโนเวมโปปุลานาที่มีปารีสเป็นเมืองหลวง เมืองสำคัญอื่นๆ ของพระองค์ ได้แก่ รูอ็อง, ทัวส์, ปัวติเยส์, ลิโมฌ, บอร์โดซ์, ตูลูส, กาฮอส์ และอัลบิ กุนแธรมได้เบอร์กันดี ซิเกอแบต์ได้ออสตราเชีย (ที่มีแร็งส์อยู่ด้วย) โดยมีเมืองหลวงอยู่ที่เม็ตซ์ ส่วนพระอนุชาคนสุดท้อง ชิลเปริคได้อาณาจักรขนาดเล็กที่มีซวยส์ซงส์เป็นเมืองหลวง
การสิ้นพระชนม์และมรดก.
แม้ชาริแบต์จะเชี่ยชาญและมีความรู้ด้านกฎหมาย แต่เกรกอรีแห่งทัวส์พบว่าพระองค์คือหนึ่งในกษัตริย์ที่เสเพลที่สุดในยุคเมโรวินเจียนช่วงต้น พระองค์มีพระมเหสีพร้อมกันสี่คน สองในสี่เป็นพี่น้องกัน อันเป็นผลทำให้พระองค์ถูกเจอร์มานุสตัดขาดออกจากศาสนา ซึ่งนับเป็นครั้งแรกที่มีการตัดขาดกษัตริย์เมโรวันเจียนออกจากศาสนา ผลคือพระองค์ถูกฝังอย่างไร้ความสง่างามที่บลาเวียคาสเตลลุม ฐานที่มั่นในตรักตาคุสอาร์โมริกานิ เมื่อพระองค์สิ้นพระชนม์ พี่น้องชายของพระองค์แบ่งราชอาณาจักรกัน ตอนแรกตกลงกันว่าจะครองปารีสร่วมกัน พระราชินีของพระองค์ที่ยังมีชีวิตอยู่ (นอกเหนือจากสี่คนดังกล่าว) ธูเดอชิลด์ ขอแต่งงานกับกุนแธรม แต่สภาที่ประชุมกันที่ปารีสในปี ค.ศ. 557 จะตีตราการแต่งงานว่าไม่เป็นไปตมามกฎหมายเนื่องจจากเป็นการร่วมประเวณีของญาติที่มีสายเลือดใกล้ชิดกัน กุนแธรมจึงตัดสินใจหาบ้านที่ปลอดภัยกว่าเดิมให้เธอ อย่างไม่เต็มใจ ในสำนัที่อาร์ลส์